Werkers kom op Vrystaat-boer se liggaam af | Maroela Media
Werkers kom op Vrystaat-boer se liggaam af
Barry Baars. Foto: Facebook.
Barry Baars, die boer wat Dinsdagoggend op 'n plaas tussen Ficksburg en Rosendal in die Vrystaat vermoor is, is met 'n skietwond aan sy ken in sy huis aangetref.
Kol. Thandi Mbambo, provinsiale woordvoerder van die polisie, het aan Maroela Media gesê Baars (55) se werknemers het omstreeks 09:00 op sy liggaam afgekom waar dit in komberse toegedraai was. Volgens haar is die presiese tyd van die moord nie bekend nie, maar dit sal vasgestel word tydens die nadoodse ondersoek.
"Ons voorlopige ondersoek dui daarop dat daar met 'n klein kluis in die kombuis gepeuter is, maar niks is daaruit gesteel nie. 'n Groot kluis in die slaapkamer is oop aangetref met die sleutel steeds in die deur. Daar was vuurwapens en weermagsklere in dié kluis," het Mbambo gesê.
Volgens haar word 'n pistool en kringtelevisietoerusting glo vermis.
Mbambo het bygevoeg die verdagte/s het moontlik toegang tot die huis deur die oop kombuisdeur verkry.
Maroela Media het vroeër berig Ian Cameron, hoof van gemeenskapsveiligheid by AfriForum, het aan Maroela Media gesê daar is 'n Lesotho-nommerplaat in 'n pad op die plaas gevind, maar dit is nie duidelik of dit met die aanval verband hou nie.
Volgens Cameron woon daar soms 'n vriendin by Baars op die plaas, maar dit is nie duidelik of daar ten tyde van die aanval iemand by hom was of nie.
SA aanbeveel om Rugbywêreldbeker aan te bied
Waarskuwing teen malaria uitgereik
Vra buitelandse hulp
Ons moet huilp vra van buitelanders om ons regering aan te spreek, hulle voer nou n veldtog wat die buiteland van moet weet.
DIE AANVAL GAAN OOK SEKER AANGESIEN WORD AS ROOF – DIT IS GLAD NIE PLAAS MOORD NIE!!!!!!!!!!!!!!!!!!!!!!!!!!!!
Wat my verstand te bowe gaan is hoekom mense nog met oop deure en vensters leef……behalwe as hierdie moordenaar iemand is wat 'n sleutel het…..maak dit nie sin nie.
Ek vind dit vreemd dat daar nie n stortvloed van kommentaar deur ons (altyd so korrekte) mede lesers is nie. Is julle moeg?